Diari Oficial de la Generalitat Valenciana


Sumari del DOGV 7201, del 28-01-2014 (2014/699)

DECRET 20/2014, de 24 de gener, del Consell, pel qual s'autoritza la implantació d'ensenyaments universitaris oficials de grau en la Universitat Catòlica de València Sant Vicent Màrtir i l'autorització de seus.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7201

Data del DOGV
:   28-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/699


Data del document
:   24-01-2014

Organisme emissor
:   Conselleria d'Educació, Cultura i Esport

Tipus de document
:   Decret

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 20/2014, de 24 de gener, del Consell, pel qual s'autoritza la implantació d'ensenyaments universitaris oficials de grau en la Universitat Catòlica de València Sant Vicent Màrtir i l'autorització de seus. [2014/699]  
La Universitat Catòlica de València Sant Vicent Màrtir va sol·licitar autorització per a implantar, en el curs 2011-2012, els ensenyaments universitaris oficials de grau que es consignen en l'annex I del present decret, així com per autoritzar noves seus, a la localitat de Torrent, en la qual impartirà el grau en Ciències de l'Activitat Física i de l'Esport, este últim grau ja autoritzat en el curs 2008-2009 pel Decret 173/2008, de 21 de novembre, del Consell, i Alzira, on impartirà el grau en Educació Primària i el grau en Infermeria, ja autoritzats en el curs 2010-2011 pel Decret 36/2011, d'1 d'abril, del Consell.  
  
El Consell Valencià d'Universitats i de Formació Superior va ser informat de les propostes d'implantació dels nous ensenyaments en la seua sessió de 6 d'abril de 2011.  
L'Agència Valenciana d'Avaluació i Prospectiva (AVAP) ha emés els preceptius informes, tots amb resultats favorables.  
Els corresponents plans d'estudi han sigut verificats pel Consell d'Universitats.   
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 24 de gener de 2014,  
  
  
DECRETE  
  
Article 1. Autorització d'ensenyaments  
S'autoritza la Universitat Catòlica de València Sant Vicent Màrtir per a la implantació, amb efectes del curs acadèmic 2011-2012, dels ensenyaments que conduïxen a l'obtenció dels títols oficials de grau els ensenyaments dels quals es relacionen en l'annex I del present decret.   
  
Article 2. Autorització de noves seus  
S'autoritza la Universitat Catòlica de València Sant Vicent Màrtir per a l'obertura de les noves seus que s'especifiquen en l'annex II del present decret, en les quals s'impartiran els ensenyaments conduents a l'obtenció dels títols oficials de grau que allí es consignen.  
  
Article 3. Inscripció en el registre i els seus efectes  
De la present autorització se n'informarà el Ministeri d'Educació, Cultura i Esport, per tal que este eleve al Govern la proposta per a l'establiment del caràcter oficial dels títols i la inscripció d'estos en el Registre d'Universitats, Centres i Títols (RUCT) d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació ensenyaments universitaris oficials.  
  
  
Article 4. Publicació dels plans d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
  
Article 5. Renovació de l'acreditació dels títols de grau  
Abans del transcurs de sis anys a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24, apartat 2, i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 6. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació al gasto  
La implementació i el desplegament posterior d'este decret no podran tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, hauran de ser atesos amb els mitjans personals i materials de la Universitat Catòlica de València Sant Vicent Màrtir.   
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa este decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 24 de gener de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
  
ANNEX I  
Implantació graus curs 2011-2012  
Universitat Catòlica de València Sant Vicent Màrtir  
  
Grau en Veterinària, els ensenyaments del qual seran organitzats per la Facultat de Veterinària i Ciències Experimentals, Valencia.  
Grau en Multimèdia i Arts Digitals, els ensenyaments del qual seran organitzats per la Facultat de Ciències Econòmiques i Empresarials, Valencia.  
  
  
ANNEX II  
Autorització de les noves seus de la Universitat Catòlica de València Sant Vicent Màrtir i dels ensenyaments que s'hi impartiran  
  
S'autoritzen les noves seus a les localitats d'Alzira i Torrent, on s'impartiran els ensenyaments conduents a l'obtenció dels títols oficials de:  
Grau en Infermeria i Grau en Educació Primària, ja implantats en el curs 2010-2011 pel Decret 36/2011, d'1 d'abril, del Consell, i que seran impartides en el nou campus d'Alzira.  
Grau en Ciències de l'Activitat Física i de l'Esport, ensenyament ja autoritzat pel Decret 173/2008, de 21 de novembre, del Consell, i que seran impartides en el nou campus de Torrent.